tartuNLP/wikipedia-smugri-20251201 huggingface dataset:
Regina Tõško

Regina Tõško (aastast 1968 Regina Süvalep; sündinud 11. juunil 1938 Luuga rajoonis Leningradi oblastis) on Eesti baleriin, ballettmeister-repetiitor ja näitleja. 
Ta lõpetas aastal 1955 Tallinna Koreograafiakooli (Liia Leetmaa klassis). 
Ta oli aastatel 1955–1976 Vanemuise solist, olles aastast 1960 ühtlasi balletitrupi pedagoog, aastast 1974 repetiitor ja aastast 1982 lavastaja assistent. Ta on mänginud ka sõnalavastustes, loonud tantse ja seadnud liikumist (Dmitri Kabalevski "Kevad laulab", 1964).
Isiklikku.
Ta oli aastatel 1963–1984 abielus Kulno Süvalepaga.
Vipera berus bosniensis

Vipera berus bosniensis on hariliku rästiku alamliik, mõnede autorite järgi liik "Vipera bosniensis". Ta on mürkmadu. Ta on levinud vaid Balkani poolsaarel.
Klassifikatsioon.
Hariliku rästiku ("Vipera berus") alamliigina on "Vipera berus bosniensis"'e klassifitseerinud McDiarmid, Campbell ja Touré (1999) ning varem Golay jt (1993). Osa autoreid käsitleb teda eraldi rästikuliigina.
Lodi (California)

Lodi on linn USA-s California osariigis San Joaquini maakonnas.
Elanike arv oli 2010. aasta rahvaloenduse järgi 62 134. Aastal 2000 oli 68 000.
Lodi asutati 1859 pärast California kullapalaviku lõppu. Asula sai 1869 raudteeühenduse ja 1906 linnaõigused. Lodi on nime saanud Itaalias asuva Lodi linna järgi. Kuni 1874. aastani oli linna nimi Mokelumne.
Linn on tuntud Primitivo veini tootmise keskusena. 19. sajandil rajati Lodisse saeveski, viljaveski, mitmed viinamarjaistandused ja viljapuuaiad. Tänapäeval on Lodi piirkonnas mitmed suurtootmise, üldteenuste ja põllumajanduse ettevõtted.
Lodis on jahedad ja sademeterohked talved ning kuumad ja kuivad suved. Keskmine temperatuur jaanuaris on 13 °C ja juulis 33 °C. Kõrgeim mõõdetud õhutemperatuur, milleks oli 44 °C, registreeriti 15. juunil 1961. Külmarekordiks on 11. jaanuaril 1949 mõõdetud -12 °C. Sademeid langeb 462 mm aastas. Jaanuar on sademeterohkeim kuu. Lumesadu on haruldane, kuid 12. jaanuaril 1930 langes 3,8 cm lund.
Sõpruslinnad.
Lodil on 2 sõpruslinna.
Cantagallo vald (Itaalia)

Cantagallo on vald ("comune") Itaalias Toscana maakonnas Prato provintsis.
423 meetri kõrgusel merepinnast asuva Cantagallo asustustihedus on keskmiselt inimest ruutkilomeetri kohta. 
Cantagallo piirneb järgmiste omavalitsusüksustega: Barberino di Mugello (FI), Camugnano (BO), Montale (PT), Montemurlo, Pistoia (PT), Sambuca Pistoiese (PT), Vaiano, Vernio.
Cantagallo halduspiirides asuvad järgmised fraktsioonid: Carmignanello, Fossato, Gavigno, Gricigliana, Il Fabbro, L'Acqua, La Villa, Luicciana, Migliana, La Rocca di Cerbaia, Usella.
 Cerbaia sild Bisenzio jõel
Dhule

Dhule on linn Indias Mahārāshtra osariigis.
2011. aastal elas linnas üle 376 000 inimese.
River Rouge

River Rouge on linn USA-s Michigani osariigis Wayne'i maakonnas. See on üks Detroiti eeslinnadest.
Elanike arv oli 2010. aasta rahvaloenduse järgi 7903. Aastal 2000 oli elanikke 9917.
Linn on nime saanud Rouge'i jõe ("River Rouge") järgi.
River Rouge'i sai 1899. aastal külaõigused. 1922. aastal sai see linnaõigused.
Linnas asub tööstuslik Zugi saar, mis paikneb Rouge'i jõe suudmes.
Rahvastik.
2000. aasta rahvaloenduse andmetel oli River Rouge'is oli 9917 inimest, 3640 leibkonda ja 2504 perekonda.
Rahvastiku tihedus oli 1434 in/km². 
Elamuühikuid ("housing units") oli 4080 (keskmine tihedus 590/km²). 
Rassiline koosseis oli järgmine: 
Ladinaameeriklasi (sõltumata rassist) oli 4,96%. 
3640 leibkonna seas oli 
Leibkonnas oli keskmiselt 2,72 inimest ja perekonnas keskmiselt 3,25 inimest.
Elanikud jagunesid ealiselt nii: 
Ea mediaan oli 31 aastat. 
Iga 100 naissoost inimese kohta tuli 89,40 meessoost inimest. Iga 100 vähemalt 18-aastase naise kohta tuli 84,10 meest.
Leibkonna aastasissetuleku mediaan oli 29 214 dollarit, perekonna sissetuleku mediaan 33 875 dollarit. Meeste sissetuleku mediaan oli 35 613 dollarit, naistel 24 391 dollarit. Sissetulek elaniku kohta oli 13 728 dollarit. 
22,00% elanikkonnast ja 19,10% perekondadest elasid allpool vaesuspiiri. Kogu elanikkonnast elas allpool vaesuspiiri 30,60% alla 18 aastasi ja 10,50% üle 65 aastasi.
Madude oru needus

"Madude oru needus" (vene: "Закля́тие доли́ны змей", poola: "Klątwa Doliny Węży") on Eesti NSV ja Poola koostöös 1988. aastal valminud ulme- ja seiklusfilm.
Filmile kirjutas muusika Sven Grünberg.
Sisu.
Prantsuse lendur Traven leiab 1950. aastate algul ühe sõjalise operatsiooni käigus Indohiinas budistlikust templist kalliskividega kaunistatud laeka ja viib selle Euroopasse kaasa. Kolmkümmend aastat hiljem tuleb ta koos poola orientalisti Jan Tarnasiga ekspeditsioonile Tuhande Mao orgu, kuhu juhatab laekast leitud kaart. Peatselt on nende kannul mustad jõud ja kurjad maod.
Bisenzio

Bisenzio on jõgi Itaalias Põhja-Toscanas, Arno parempoolne lisajõgi.
47 kilomeetri pikkune jõgi voolab esimesed 10 km Cantagallo vallas, järgmised 6 km Vernios, seejärel 8 km Vaianos, 9 km Pratos, 8 km Campi Bisenzios (Firenze) ning 6 km Signas (Firenze), kus suubub Arnosse.
Lurich

"Lurich" on 1984. aastal valminud film eesti maadlejast Georg Lurichist. Filmi režissöör on Valentin Kuik ja filmi tootis filmistuudio Tallinnfilm.
Emajõe külanõukogu

Emajõe külanõukogu (kuni 17. juunini 1954 Piiri külanõukogu) oli külanõukogu Luunja valla ja alates 1950. aastast Tartu rajooni koosseisus.
Asutamisel kuulus külanõukogu koosseisu Metsa, Sava, Sääsekõrva, Kalda, Sirgo, Kõivu, Saksa, Saeveski, Siugsoo, Kikaste, Alevi, Poksi, Viira ja Pajupuustuse küla.
3. septembril 1960 liideti külanõukogu Luunja külanõukoguga.
Piiri külanõukogu

Piiri külanõukogu oli külanõukogu, mis Muhu valla koosseisu asutamisest 13. septembril 1945 kuni 1950. aastani, aastail 1950–1959 Orissaare rajooni ja aastail 1959–1960 Kingissepa rajooni koosseisu.
Asutamisel kuulusid külanõukogu koosseisu Piiri, Vanamõisa, Ridasi, Nurme, Aljava, Linnuse, Leeskopa, Nautse, Tupenurme, Kapi, Kallaste, Raugi, Ranna ja Pallasmaa küla.
Seadlusega 17. juunist 1954 ühendati külanõukoguga Pöitse külanõukogu.
Seadlusega 3. septembrist 1960 liideti külanõukogu Hellamaa külanõukoguga Muhu külanõukoguks.
Krabi külanõukogu

Krabi külanõukogu oli külanõukogu Varstu valla koosseisus 1945–1950 ja Antsla rajooni koosseisus 1950–1954.
Asutamisel kuulus külanõukogu koosseisu Mutemetsa, Krabi, Soolätte, Tikuta, Kahrosoo, Harjuküla, Paganamaa, Rüütli ja Tagakolga küla.
1954. aastal arvati külanõukogu Varstu külanõukogu koosseisu.
Kuldre külanõukogu

Kuldre külanõukogu oli külanõukogu Urvaste valla koosseisus aastail 1945–1950 ja Antsla rajooni koosseisus aastail 1950–1954. 
1954. aastal liideti külanõukogu Urvaste külanõukoguga.
Alcamo Santa Maria Assunta basiilika

Alcamo Santa Maria Assunta basiilika ("Basilica di Santa Maria Assunta" ('Taevasse Läinud Püha Maarja basiilika'), "Chiesa Madre", "Chiesa Matrice" ('Jumalaema kirik')) on kirik Sitsiilias Alcamo kesklinnas "piazza Ciullo" kõrval, Alcamo peakirik.
Samal kohal oli 14. sajandil rajatud kultushoone, millest on säilinud väike kellatorni portaal (1499), mis omistatakse Bartolomeo Berrettarole, ning gooti stiilis La Santa Spina kabel (1430). Praegune hoone on saadud endise hoone ümberehitamisel 17. sajandist 1669 Angelo Italia ja Giuseppe Diamante juhendamisel. Klassitsistlik fassaad pärineb 1786. aastast.
Kirik on kolmelööviline, Guglielmo Borremansi freskodega apsiidis ja kuplil. Külgkabelites on Antonello Gagini tööd, sealhulgas marmorist triptühhon (Madonna pühade Filippuse ja Jaakobuse vahel; 1519).
Aastal 2010 avati kiriku juures vaimuliku kunsti muuseum, kus eksponeeritkse töid Alcamo kirikutest. Nende seas on 14. sajandist pärit maalingutega rist.
Eesel heliredelil

"Eesel heliredelil" on Eesti 1993. aasta joonisfilm, mille režissöör on Peep Pedmanson. Joonisfilmi tootis filmistuudio Tallinnfilm.
Filmi pikkus on 20 minutit. Muusika autor on Riho Sibul.
Hotell E

"Hotell E" on Eesti animafilm, mille režissöör on Priit Pärn. Animafilmi tootis filmistuudio Tallinnfilm. 
Film on 30 minutit pikk ja see on mõeldud täiskasvanutele.
Põld (film)

"Põld" on 1978. aastal ilmunud animafilm, mille režissöör on Rein Raamat. 
Multifilm räägib raskest ja õilsast põllutööst. Film on mõeldud täiskasvanutele.
Külma kõhuga… kuid roheline

"Külma kõhuga ... kuid roheline" on 1992. aasta Eesti animafilm, mille režissöör on Hillar Mets. Filmi tootis filmistuudio Tallinnfilm. 
Animafilm on lugu nooruslikust hädavaresest vargast. Animafilmis on kasutatud Hillar Metsa karikatuure.
Bubert

Bubert () on õhuline pudrutaoline magustoit, mis on valmistatud piimast, jahust, suhkrust ja vahustatud munadest. 
Bubertit serveeritakse jahtunult kisselli või kompotiga või lihtsalt moosisilmaga.
Õhuline bubert.
Valmistamine.
Sellest kogusest jätkub neljale. Valmistusaeg: 20 minutit. 
Buberti variatsioone.
Jahu asemel võib valmistamisel kasutada ka mannat (või jahu mannaga pooleks) või riisi, kuid eriline õhulisus saavutatakse just jahu korral.
Bubert on Eesti, Saksa ja Läti köögile omane magustoit. Mannabubert ("mannas buberts") on lätlaste rahvustoit.
Kartuliporss

Kartuliporss ehk kartulipõrsad on väidetav eesti rahvustoit: praetud sealihast ning kartulipudrust valmistatud õhuke ahjus küpsetatav kook või pätsikesed.
Samas pole kartuliporsi kui eesti rahvustoidu kohta gastronoomilistes allikates muid viiteid peale tuntud vene skandinavisti ja kulinaariateadlase William Pohljobkini 1978. aasta raamatu "Meie rahvaste rahvusköögid" ("Национальные кухни наших народов"), kus leidub ohtralt muidki vigu (näiteks nimetatakse eesti rahvustoitudena "makskastmess" ja "hautagul kala"). Kogu järgnev "kartuliporsi" kajastus tugineb Pohljobkinile.
Piparkook

Piparkook on kook või küpsis, mis on valmistatud siirupiga magustatud ja tugevasti vürtsitatud tainast. Piparkoogid on traditsiooniline jõulude ajal söödav magustoit Eestis, Rootsis, Norras, Soomes ja Lätis.
Ehkki piparkooke müüakse hulgaliselt ka poes, on Eestis endiselt levinud komme valmistada neid kodus. Enamasti siiski ei segata piparkoogitainast ise, vaid kasutatakse valmistainast.
Jahus õhukeseks rullitud tainast lõigatakse spetsiaalsete vormide abil välja tükid; traditsioonilised piparkoogikujud on kuusk, kuusirp, täht, kuusnurk, kolmnurk, õun, mehe- ja naisekuju jms.
Ahjuplaadile laotud piparkoogid küpsetatakse praeahjus, enne seda võidakse neid pintseldada muna või piimaga.
Küpsenud piparkookidel lastakse jahtuda ning seejärel kaunistatakse need glasuuriga. Tavaliselt kasutatakse tänapäeval kas poes müüdavat valmisglasuuri või segatakse glasuur valmis kodus poest toodud pulbrist.
Piparkookide valmistamine on tavapärane ühistegevus, mille eri faasides saavad osaleda kõik pereliikmed, kuid eelkõige lapsed.
La Ecwador

 
Agentuur La Ecwador (endise nimega Ecwador) on 1997. aastal asutatud Eesti kodumaisel kapitalil põhinev loovagentuur, mille asutasid Heily Aavik ja Helen Kaunimäe. Agentuur pakub innovaatilisi disainiteenuseid, sealhulgas AI, trükireklaamide, brošüüride, pakendite, keskkonnamaterjalide (nt viidanduse) ja muude trükimaterjalide loomist. 
Ajalugu.
La Ecwador asutati 1997. aasta oktoobris Heily Aaviku ja Helen Kaunimäe poolt. Esialgu keskenduti disainitöödele, hiljem on teenuste valikusse lisatud loov- ja turundusstrateegiad. 2013. aastal muudeti nimi La Ecwadoriks. 2020. aastal koliti Pirital asuvasse Loomevälja agentuurihoonesse, kus asuvad kaasaegsed foto-, video- ja helistuudiod, butiikkino ning kohvik.
La Ecwadori kaasasutaja ja tegevjuht on Heily Aavik, kes on olnud kaks korda Eesti Reklaamiagentuuride Liidu (ERAL) president. Ta on algatanud praktikaprogrammi "Master of Ad".
Tunnustus.
2002. ja 2019. aastal pälvis La Ecwador Äripäeva Turunduse TOPis esikoha edukate reklaamiagentuuride seas. Lisaks on agentuur võitnud hulgaliselt auhindu mainekatelt konkurssidelt nagu Kuldmuna, ADC* Estonia disainiauhinnad, Kommunikatsioonitegu, TULImust jt.
Kliendid.
Aastate jooksul on La Ecwador koostööd teinud eri valdkondades tegutsevate organisatsioonidega ja brändidega nagu näiteks:
Tallinna Vesi, Eesti Riiklik Sümfooniaorkester, Anttila (Eesti), Elisa Eesti, Leibur, Eesti Leivatööstus, Eesti Post, Delfi, Justiitsministeerium, Nordea Pank, Büroomaailm, AS Saaremaa Piimatööstus, Salvest, Nõo Lihatööstus, Põldma Kaubanduse AS, Hortes, Koduekstra, Eesti Energia, Luminor, Norman Optika, Circle K Eesti, Olivia, Baltic Agro, Aldar Eesti, Viking Line Eesti, Mamma/Saarioinen Eesti, Liviko, Uuskasutuskeskus, Seesam Kindlustus, Salvest, Itella Smartpost, Tartu Ülikool, Weckman, Inchcape Eesti, sh Ford, Mazda, BMW, MINI, BYD, Denim Dream, Bauhof, Kalev, Rimi Eesti, Balbiino, Eesti Pagar, Mööbliait, Teletorn, Matkasport.
Leivasupp

Leivasupiks nimetatakse mõnedes Põhja-Euroopa maades traditsioonilist suppi, mille peamisteks tooraineteks on vesi ja leib. Eri rahvastel leidub nii soolast kui ka magusat leivasuppi.
Tänapäeval on leivasupp saadaval suuremates kauplustes pooltootena ning on populaarne lasteaialaste ja ka algklasside õpilaste koolitoidu menüüs. 
Leivasuppi peetakse näiteks taanlaste, rootslaste, soomlaste, lätlaste ja eestlaste rahvustoiduks. Sileesia köögis Poolas on leivasupp üldjuhul soolane ning sellesse võidakse lisada praerasva, puljongit, keedu- või praekartuleid, kõrneid, maitseks küüslauku, piprateri või ka Maggi maitseainet.
Eesti köögis.
Eesti köögis on leivasuppi peetud lõunamenüü järelroaks ehk magustoiduks. 
Leivasupi koostisaineteks on vesi ja leib, vastavalt leivasupi retseptile lisatakse ka rosinaid, mahla ja suhkrut. Leivasuppi serveeritakse (kas soojalt või jahutatult) lisanditega: piima või hapukoore või vahukoorega. 
Kirjeldused.
Leivasupp (1928).
1/2 l vett, 800 g leivatükke, 2 lusikatäit võid, 1/2 klaasi hapukoort, sidrunikoort, klaas suhkrut, 10 õuna, klaas kuremarjamahla ja vähe soola. 
Leivatükid keedetakse vees segades pehmeks. Leib hõõrutakse läbi jämeda sõela, vedeliku sisse pannakse 2 lusikatäit võid, sidruni päält riivitud koor, klaas suhkrut, tükkeks lõigatud õunad, kuremarja-mahl ja maitse järele soola. Supp tõusku veel kord keema, võetakse tulelt, pannakse juurde 1/2 klaasi hapukoort. Süüakse külmalt.
Seljanka

Seljanka (vene keeles "солянка", 19. sajandi lõpus ja 20. sajandi algul kasutati kirjapilti "селянка") on paks liha-, kala- või seenesupp, mis on tugevasti vürtsitatud ning kuhu võib olla lisatud näiteks sibulat, hapukurki, tomatipüreed. 
Seljanka on vene rahvustoit, mis võis omakorda pärineda poola roast bigos.
Albi vald

Albi on vald ("comune") Itaalias Calabria maakonnas Catanzaro provintsis.
710 meetri kõrgusel merepinnast asuva Albi asustustihedus on keskmiselt inimest ruutkilomeetri kohta.
Albi piirneb järgmiste omavalitsusüksustega: Fossato Serralta, Magisano, Pentone, Sellia, Taverna, Zagarise.
Albi halduspiirides asuvad järgmised fraktsioonid: Buturo, San Giovanni.
Amaroni

Amaroni on vald ("comune") Itaalias Calabria maakonnas Catanzaro provintsis.
378 meetri kõrgusel merepinnast asuva Amaroni asustustihedus on keskmiselt inimest ruutkilomeetri kohta.
Amaroni piirneb järgmiste omavalitsusüksustega: Girifalco, Squillace, Vallefiorita.
Amaroni halduspiirides asub järgmine fraktsioon: San Luca.
Fotoklubi

Fotoklubi on fotograafiaga tegelemisele keskendunud klubi.
Argusto

Argusto on vald ("comune") Itaalias Calabria maakonnas Catanzaro provintsis.
530 meetri kõrgusel merepinnast asuva Argusto asustustihedus on keskmiselt inimest ruutkilomeetri kohta.
Argusto piirneb järgmiste omavalitsusüksustega: Cardinale, Chiaravalle Centrale, Gagliato, Petrizzi.
Argusto halduspiirides asuvad järgmised fraktsioonid: San Pietro, Scamardi.
Gaasivabrik

Gaasivabrik (ka: "gaasitehas") on gaasivärgiga tegelev ettevõte või selle ettevõtte käitis.
Gaasivabrikute ajalugu Eestis.
Esimene gaasivabrik Eestis hakkas tööle 1865. aastal Tallinnas. Seal toodeti tehisgaasi Inglise kivisöest. Enamik gaasist tarbiti tänavavalgustuses. Tartus avati gaasivabrik 1880. aastal.
Gloria (restoran)

Gloria on restoran Tallinnas, mis asub aadressil Müürivahe 2.
Ajalugu.
Restoran asutati 1936. Aastatel 1936–1944 kandis see nime (Gloria)Dancing Paris. 
Aastatel 1944–1957 haldas restorani Erirestoranide Trust, aastatel 1957–1980 Tallinna Toitlustrust. 
Aastal 2001 avati restorani katusekorrusel Gloria Guesthaus.
Diastereomeer

Diastereomeerid (ka diastereoisomeerid) on stereoisomeerid, mille molekulis esineb kaks või enam stereokeset (kiraalset tsentrit), kuid mis ei ole enantiomeerid (ei ole teineteise peegelpildid).
Kui kahel stereoisomeeril on vastupidine konfiguratsioon kõikides stereokeskmetes, siis need on enantiomeerid. Aga kui konfiguratsioonid erinevad vaid mõnes stereokeskmes, on tegu diastereomeeridega. Tetraeedriliste stereokeskmete korral on võimalik stereoisomeeride arv 2"n", kus "n" on stereokeskmete arv molekulis.
Kui kaks diastereomeeri erinevad teineteisest vaid ühe kiraalsuskeskme konfiguratsiooni poolest, siis nimetatakse neid epimeerid.
Näide.
Kahe asümmeetrilise tsentriga viinhappe isomeersed molekulid: D- ja L-viinhape on enantiomeerid, mille mõlema suhtes sümmeetriatasandit omav (ei oma optilist aktiivsust) meso-viinhape on diastereomeer. 
Diastereomeeride füüsikalised omadused ja keemilised omadused (erinevalt enantiomeeridest) on teatud määral erinevad. Näiteks kiraalsed derivatiseerivad agendid (näiteks Mosheri happe "R"- või "S"-isomeer), reageerides enantiomeeridega, annavad diastereomeerid, millel on erinevad füüsikalised omadused ja neid võib analüüsida HPLC või TMR meetoditega. "R"-isomeeri "S"-isomeeriks või vastupidist muundumist isomeeride omavahelise koguselise tasakaalu saavutamiseks nimetatakse ratsemiseerumiseks.
Tihti käsitletakse diasteromeeridena ka geomeetrilisi isomeere, millel on kaksiksideme juures erinevad konfiguratsioonid ("E" või "Z"). Eristatakse kaksiksidemega seotud π–diastereomeere ja üksiksidemetega seotud σ-diastereomeere.
Greiffenhageni haigla

Greiffenhageni haigla (ka: Tallinna Erakliinik) oli aastatel 1904–1988 Tallinnas, Suur-Roosikrantsi tänaval tegutsenud haigla (tänase aadressiga Roosikrantsi 2a). 
Haigla asutati 1904. aastal kirurg Wilhelm Adolf Greiffenhageni eestvedamisel. 
Haigla oli Eestis esimene, kus aastast 1907 hakati tegema röntgenläbivalgustust ja -pildistamist ning aastast 1908 röntgenravi. 
1940. aastal, peale baltisakslaste lahkumist Eestist, jäi haigla ka edaspidi töötama vastavalt sihtasutuse põhikirjale. Sihtasutuse juhatusest siirdusid mõned liikmed küll Saksamaale, kuid nende asemele valiti eesti ringkondadest uued. Haigla juhatajana asus tegevusse dr. Theodor Asu, sisejaoskonna juhatajana dr. Julius Bartels, tema assistendina dr. Olga Nartsissov, haava jaoskonna juhatajana dr. Bruno Vahtrik ja tema assistendina dr. A. Naber. Konsultantidena olid haigla teenistuses kõrvahaiguste alal dr. Henno Lender ja dr. Gottfried Dunkel, närvihaiguste alal dr. Endel Kirsimägi, laste- ja sisehaiguste alal dr. Roman Laamann, kuna röntgeneoloogia alal jutis haigja juhataja dr. Th. Asu. 
Nõukogude ajal nimetati haiglat Harjumäe haiglaks. 
1997. aastal koostati hoonele rekonstrueerimisprojekt, millega muudeti varasem kasutusotstarve majutusasutuseks. Kunagist kalmistu nime kandev Hotell St. Barbara tegutseb hoones tänaseni.
Vene Kultuurikeskus

Mere Kultuurikeskus on Tallinna linna hallatav kultuuriasutus aadressil Mere puiestee 5.
Linnaasutusena loodi Mere Kultuurikeskus 2001. aastal.
Alates 1. septembrist 2025. tegutsevad Mere Kultuurikeskus ja Salme Kultuurikeskus Sihtasutuse Tallinna Kultuurikatel koosseisus.
Hoone.
Kultuurikeskuse hoone ehitati Nõukogude ajal Tallinna laevastiku ohvitseride majaks. Silmapaistva stalinistliku uusklassitsistliku sammastega hoone projekteerimist Tallinna pommitamisel hävinud kino Grand Marina asemele alustati 1951. aastal. Ehitamisel kasutati osaliselt ära selles kohas 1914. aastast asunud esinduskino Grand Marina (hiljem Ars) ning Nikolai Imetegija kiriku kogudusele kuulunud hoone. Arhitekt Aleksandr Kuznetsovi projekteeritud maja valmis 1954. aastal. Hoone siseplaan koosnes 168 ruumist. Seal oli 1000 inimest mahutav saal, lugemistuba, loenguteruum ja kohvik. Lava mahutas kuni 150 inimest.
Hoone vestibüül ja saalid kaunistati sammastega, rõdud ja karniisid kuldornamendiga. Saali lage kaunistas NSV Liidu sõjalaevastiku päeva pühitsemist kujutav laemaal. Hoone kaunistamiseks loodi neliteist madalreljeefi Vene ja Nõukogude sõjalaevastiku ajaloo ja laevastiku igapäevase elu ainetel, mis kaunistavad hoone fassaadi koos 12 massiivse sambaga. Hoone vaatajatesaali paigutati kõrgreljeefid Marxi, Engelsi, Lenini ja Stalini portreedega. Reljeefide loomisel lõi kaasa hulk eesti skulptoreid: Enn Roos, Aleksander Kaasik, Arseni Mölder, Linda Rosin, Erika Haggi, Endel Taniloo ja Elfriide Maran. Uue kultuuriasutuse kõrvale rajati suur park.
Maja ees oli kaks Aegna Merekindlusest pärit suurtükki, mis praegu asetsevad Kaitsejõudude peastaabi ees.
Aastatel 1993–2000 rentis linn kultuurikeskuse hoonet AS-ile Rukon. 1997. aastal tunnistati hoone kultuuriministri määrusega arhitektuurimälestiseks. 2001. aastal hakkas hoones tegutsema Tallinna linna hallatav Vene Kultuurikeskus.
Aastatel 2006–2009 remonditi hoonet ulatuslikult ja taastati selle varasem hiilgus.
2025. aasta aprillis eemaldati hoone katuseharjalt nõukogudeaegne ehisvapp.
Tegevus.
Mere Kultuurikeskuse ruumides toimetavad mitmed loomingulised kollektiivid: draama-, koori-, koreograafia-, muusika- ja kunstistuudiod, sh stuudioteater Grotesk, teater Junost, kunstistuudio Artec, tantsuteater Entree, lastekoor Allegro. Hoone neljas galeriis ja kahes fuajees toimuvad näitused, mida on võimalik külastada keskuse lahtiolekuaegadel ning ürituste ajal. Kultuurikeskuses leiavad aset mitmed (rahvusvahelised) festivalid, etendused, konkursid, kontserdid. Keskuse ruume on võimalik rentida ka vastuvõttude, galade, konverentside ning privaatürituste tarbeks.
Gustav Pihlakas'e kirjastus

Gustav Pihlakas'e kirjastus oli kirjastus, mis tegutses Tallinnas aastatel 1885–1931. Kirjastuse asutas ja seda juhtis Gustav Pihlakas. 
Kirjastus kirjastas muu hulgas Eduard Vilde teoseid.
20. sajandi algul oli kirjastus Tallinna suurim.
Cenadi

Cenadi on vald ("comune") Itaalias Calabria maakonnas Catanzaro provintsis.
530 meetri kõrgusel merepinnast asuva Cenadi asustustihedus on keskmiselt inimest ruutkilomeetri kohta.
Cenadi piirneb järgmiste omavalitsusüksustega: Cortale, Olivadi, Polia (VV), San Vito sullo Ionio, Vallefiorita.
Arve Moen Bergset

Arve Moen Bergset (sündinud 13. märtsil 1972. aastal Sandnessjøenis, Norras) on norra rahvamuusik, laulja ja viiuldaja. 
Ta on rahvamuusikaansambli Bukkene Bruse liige, mängib esimest viiulit Oslo Filharmooniaorkestris, on välja andnud mitu sooloalbumit ning solistina kaasa teinud paljudel muusikasalvestustel.
5-aastaselt kolis ta Telemargi maakonda Vinjesse, ning juba 8-aastaselt hakkas ta õppima rahvalaulu Sondre Bratlandi juures. Ta sai tuntuks 1986. aastal välja antud kassetiga "Litle fuglen". Järgmisel aastal andis ta välja rahvamuusikaalbumi "Arvesølv", mille eest ta võitis muusikaauhinna "Spellemannprisen 1987" rahvamuusika/vanatantsu kategoorias. 
1988. aastal moodustas ta koos Steinar Olfsdali, Annbjørg Lieni ja Bjørn Ole Raschiga ansambli Bukkene Bruse, mis on välja andnud viis albumit, käinud turneedel ning esitluskontsertidel mitmes riigis.
Davoli

Davoli on vald ("comune") Itaalias Calabria maakonnas Catanzaro provintsis.
401 meetri kõrgusel merepinnast asuva Davoli asustustihedus on keskmiselt inimest ruutkilomeetri kohta.
Davoli piirneb järgmiste omavalitsusüksustega: Cardinale, San Sostene, Satriano.
Feroleto Antico

Feroleto Antico on vald ("comune") Itaalias Calabria maakonnas Catanzaro provintsis.
280 meetri kõrgusel merepinnast asuva Feroleto Antico asustustihedus on keskmiselt inimest ruutkilomeetri kohta.
Feroleto Antico piirneb järgmiste omavalitsusüksustega: Lamezia Terme, Maida, Pianopoli, Serrastretta.
Feroleto Antico halduspiirides asuvad järgmised fraktsioonid: Cardolo, Giacinti, Ievoli, Jevoli, Marcantoni, Pedia, Polverini, Scalo Ferroviario, Vaiola.
1638. aasta 27. märtsi maavärin purustas suure osa asulast, hiljem asula taastati.
Fossato Serralta

Fossato Serralta on vald ("comune") Itaalias Calabria maakonnas Catanzaro provintsis.
722 meetri kõrgusel merepinnast asuva Fossato Serralta asustustihedus on keskmiselt inimest ruutkilomeetri kohta.
Fossato Serralta piirneb järgmiste omavalitsusüksustega: Albi, Cicala, Gimigliano, Pentone, Sorbo San Basile, Taverna.
Fossato Serralta halduspiirides asuvad järgmised fraktsioonid: Maranise, Canne.
Palermiti

Palermiti on vald ("comune") Itaalias Calabria maakonnas Catanzaro provintsis.
496 meetri kõrgusel merepinnast asuva Palermiti asustustihedus on keskmiselt inimest ruutkilomeetri kohta.
Palermiti piirneb järgmiste omavalitsusüksustega: Centrache, Gasperina, Montauro, Montepaone, Squillace, Vallefiorita.
Calloselasma

Calloselasma on maoperekond. Neid loetakse mürkmadudeks.
Klassifikatsioon.
Perekonda "Calloselasma" klassifitseeritakse roomajate andmebaasis üskainus maoliik.:
Levila.
Need maod elavad Vietnami lõunaosas, Kambodžas, Tais, Laoses, Malaisias, Indoneesias ja Jaava saarel.
Trigonocephalus

Trigonocephalus on järgnevate maoperekondade taksonoomiline sünonüüm:
Tisiphone (täpsustus)

Tisiphone võib tähistada erinevaid asju.
Estonski biografitšeski slovar

"Эстонский биографический словарь" (eesti: 'Eesti biograafialeksikon') on esimene teatmekirjanduslik venekeelne väljaanne Eesti inimestest. Leksikon kajastab perioodi 12. sajand kuni 2002. aasta, sisaldades ühtlasi u 3170 isikuartiklit. Leksikon on venekeelse Eesti-teemalise triloogia teine osa (esimene osa on "Эстония" 'Eesti' ja kolmas osa on "Estonski entsiklopeditšeski slovar" 'Eesti entsüklopeediline sõnastik').
Estonski entsiklopeditšeski slovar

"Эстонский энциклопедический словарь" (eesti: 'Eesti entsüklopeediline sõnastik') on kokkuvõtlik teatmekirjanduslik Eesti-teemaline venekeelne sõnastik. Sõnastik sisaldab mõisteid Eesti ajaloost, geograafiast, majandusest jm. Sõnastik sisaldab u 4000 märksõnaartiklit.
Leksikon on venekeelse Eesti-teemalise triloogia kolmas osa (esimene osa on "Эстония" 'Eesti' ja teine osa on "Estonski biografitšeski slovar" 'Eesti biograafialeksikon').
Ib Michael

Ib Michael Rasmussen (sündinud 17. jaanuaril 1945 Taanis Roskildes) on taani kirjanik (romaanikirjanik ja luuletaja).
Ta on lõpetanud 1964. aastal Roskildes gümnaasiumi (Roskilde Katedralskole) ja seejärel õppinud Kopenhaageni Ülikoolis Kesk-Ameerika indiaani kultuuri ja keeli.
Paljude romaanide kõrval on ta avaldanud ka luulet, reportaaže ja reisikirjeldusi. Kaasakiskuva jutustajana seob ta ulmade maailma igapäevase ja reaalsega, luues tõetruu ja lahutamatu terviku. Ta järgib Skandinaavia maagilise realismi traditsioone.
Ancistrodon

Ancistrodon on järgnevate maoperekondade taksonoomiline sünonüüm:
Mereväe Rist

Mereväe Rist on Eestis ametkondlikult välja antav teenetemärk. Märki antakse välja 11. septembrist 1998.
Õhuväe teeneterist

Õhuväe teeneterist on Eestis ametkondlikult välja antav teenetemärk. 
Märki antakse välja 12. aprillist 2007.
Kaitseliidu teenetemedal

Kaitseliidu teenetemedal on Eestis ametkondlikult välja antav teenetemärk. Märki antakse välja 30. novembrist 1997.
Kaitseliidu teenetemedalit antakse Kaitseliidu liikmetele väljapaistva teenistuse eest Kaitseliidus ja teistele isikutele Kaitseliidule osutatud väljapaistvate teenete eest. Teenetemedali andmist tõestab vastav tunnistus, millel on Kaitseliidu reljeefpitsati jäljend sissepressitud kujul ja medali number. Tunnistusele kirjutavad alla Kaitseliidu ülem ja keskjuhatuse liige.
Eesti teenetemärgid

Teenetemärk on autasu, mida antakse teenete eest.
Eesti Vabariigis jagunevad teenetemärgid riiklikeks teenetemärkideks ja ametkondlikeks teenetemärkideks.
Eesti Vabariigi teenetemärgid.
Eesti Vabariigi teenetemärke on kuus:
Vallefiorita

Vallefiorita (kuni 1863. aastani S. Elia) on vald ("comune") Itaalias Calabria maakonnas Catanzaro provintsis.
329 meetri kõrgusel merepinnast asuva Vallefiorita asustustihedus on keskmiselt inimest ruutkilomeetri kohta.
Vallefiorita piirneb järgmiste omavalitsusüksustega: Amaroni, Cenadi, Centrache, Cortale, Girifalco, Olivadi, Palermiti, Squillace.
Vallefiorita halduspiirides asuvad järgmised fraktsioonid: Piazza Vecchia, Guarna, Parmenta, Strada Nuova, Capo Cannale, Sarvo, Vadà, Soverito, Cialona, Jannetta, Azzaro, Fontana di Vena, Cierzi, Ruga de Sieggi, Redavozza, Rina, Gracìa, Orto del Signore, Strafhariu, Chiusiedi, Pezza ja Lana, Bardascinu, Carvana, Raddissa.
Torre di Ruggiero

Torre di Ruggiero on vald ("comune") Itaalias Calabria maakonnas Catanzaro provintsis.
566 meetri kõrgusel merepinnast asuva Torre di Ruggiero asustustihedus on keskmiselt inimest ruutkilomeetri kohta.
Torre di Ruggiero piirneb järgmiste omavalitsusüksustega: Capistrano (VV), Cardinale, Chiaravalle Centrale, San Nicola da Crissa (VV), Simbario (VV), Vallelonga (VV).
Torre di Ruggiero halduspiirides asuvad järgmised fraktsioonid: Case Incenzo, Logge.
Epp Mikkal

Epp Mikkal (aastast 1968 Epp Koger; sündinud 13. jaanuaril 1942 Tallinnas) on eesti dramaturg ja teatripedagoog.
Ta lõpetas aastal 1960 Tartu 1. Keskkooli, aastal 1965 Vanemuise õppestuudio ja aastal 1965 Tartu Riikliku Ülikooli eesti filoloogia erialal.
Ta oli aastatel 1966–1971 Ugala kirjandusala juhataja ja ühtlasi ka Viljandi Kultuurharidustöö Koolis õpetajaks. Aastast 1971 oli ta Vanemuises pedagoog kirjandustoimetaja.
Ta on kirjutanud balletistsenaariume (Kosaku Yamada "Pärlipüüdjad", 1969; Rodgers "Chicago", 1969; Lydia Austeri "Bamby", 1987) ja dramatiseeringuid (Astrid Lindgreni "Väike Tjorven, Pootsman ja Mooses", 1971).
Isiklikku.
Tema isa oli näitleja Benno Mikkal.
Catanzaro

Catanzaro on linnaks nimetatav omavalitsusüksus ("comune") Itaalias Calabria maakonnas, Calabria maakonna ja Catanzaro provintsi keskus. Catanzaro sai linnaõigused Saksa-Rooma riigi valitsejalt Karl V-lt 1528. aastal.
Catanzaro on elanike arvult Calabria maakonnas Reggio Calabria järel teisel kohal.
320 meetri kõrgusel merepinnast asuva Catanzaro asustustihedus on keskmiselt inimest ruutkilomeetri kohta.
Haldus.
Catanzaro piirneb järgmiste omavalitsusüksustega: Borgia, Caraffa di Catanzaro, Gimigliano, Pentone, San Floro, Sellia, Settingiano, Simeri Crichi, Tiriolo.
Catanzaro jaguneb alates 2005. aastast 4 ringkonnaks ("Circoscrizione").
Loodus.
Kliima.
Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +8,9 °C) ja kõige soojem kuu august (keskmine temperatuur +24,5 °C).
Ajalugu.
Ajaloolised nimed.
Catanzarol on aegade jooksul olnud erinevaid nimesid:
Mare Peterson

Mare Peterson (aastani 1973 Mare Jurkatamm, pseudonüüm Mare Martin; sündinud 30. detsembril 1954 Tallinnas) on eesti näitleja.
Ta lõpetas aastal 1975 Tallinnas õhtukeskkooli, õppis aastatel 1975–1978 Tartu Riiklikus Ülikoolis eesti filoloogiat ja lõpetas aastal 1982 Tallinna Riikliku Konservatooriumi lavakunstikateedri (10. lennu).
Ta töötas aastatel 1976–1978 kirjastuses Valgus nooremtoimetajana ja aastatel 1982–1988 Eesti NSV Riiklikus Noorsooteatris, hiljem on olnud vabakutseline näitleja ning alates 2006. aastast töötab Theatrumis.
Isiklikku.
Tema abikaasa on näitleja ja lavastaja Lembit Peterson, neil on kuus last:
Calloselasma rhodostoma

Calloselasma rhodostoma on maoliik. Neid loetakse mürkmadudeks vaatamata asjaolule, et 20%-l hammustatuist ei esine mürgistusseisundeidja üsknes osadel inimestel on maohammustus surma põhjustanud.
Klassifikatsioon.
"Calloselasma rhodostoma" maoliik klassifitseeritakse roomajate andmebaasis järgmisteks alamliikideks: 
Levila.
Nad elavad Kambodžas, Laoses, Malaisias, Tais, Vietnamis ja Indoneesias (Jaava saarel).
Olulisus.
"Calloselasma rhodostoma" süljenäärmete nõre baasil on välja töötatud ravimpreparaat "Ancrod" (ATC-kood: B01- Tromboosivastased ained; B01AD09 - ensüümid).
Alan Alexander Milne

Alan Alexander Milne (18. jaanuar 1882 London – 31. jaanuar 1956 Hartfield) oli inglise kirjanik. 
Tema teoste tuntuim tegelane on Karupoeg Puhh.
Mārciena

Mārciena on küla ("ciems") Lätis Madona piirkonnas, Mārciena valla halduskeskus. 
Mārcienast voolab läbi Arona jõgi. Asulas asub üks Mārciena mõisa ("Martzen") peahoonetest, põhikool, postkontor, apteek, kultuurimaja ja raamatukogu. Bussipeatustest jäävad sinna Mārcienas stacija, Mārciena 1, Mārciena 2 ja Mārciena.
Kultuurimälestistest on kohaliku kaitse all Mārciena mõisa hoonetekompleks, sealhulgas kasvuhooned ja park. Vaatamisväärsus on veel õigeusu kirik. Külas asub teises maailmasõjas langenud sõdurite ühishaud, mis on tähistatud mälestusmärgiga.
Esimest korda mainitud 1213. aastal. Aastal 1903 avati Mārciena raudteepeatus. Esimese maailmasõja eel rajati sinna linavabrik. Teise maailmasõja järel oli Mārciena kohaliku kolhoosi keskasulaks. Aastal 1957 rajati sinna sõjaväebaas, kus toodeti droone. Aastal 1964 muudeti endise linavabriku hooned Riias asuva keemiatehase Aerosols tsehhiks.
Tallinna Tehnikaülikooli Õiguse Instituut

Tallinna Tehnikaülikooli Õiguse Instituut (lühemalt: TTÜ õiguse instituut või Õiguse instituut; inglise Tallinn Law School) on Tallinna Tehnikaülikooli majandusteaduskonna instituut. Instituut moodustati 2009. aastal.
Mika Salo

Mika Juhani Salo (sündinud 30. novembril 1966 Helsingis) on Soome endine Vormel 1 sõitja.
Salo osales Vormel 1 sarjas aastatel 1994–2002. Ta osales kokku 111 etapil ja teenis 33 punkti.
Mārciena mõis

Mārciena mõis (saksa keeles "Martzen", läti keeles "Mārcienas muiža", ka "Mārcienas pils") oli rüütlimõis Liivimaal Võnnu kreisis Bērzaune kihelkonnas. Tänapäeval asub mõis Lätis Madona piirkonnas Mārciena vallas; mõisakompleksid paiknevad Mārcienas ja Lejas Patmalniekis.
Ajalugu.
Mārciena mõis rajati 16. sajandil. Mõis kuulus Fermoritele, Fromholditele, Transehedele ning siis 1885. aastast kuni võõrandamiseni Maydellidele.
Mõisaansambel.
Peahoone oli rajatud 1830. aastal, ent Maydellid asusid mõisa radikaalselt uuendama. Peahoone sai historitsistlik, kasutati rokokoo ajastu elemente. Peahooneid oli kaks, esimene Mārcienas ja teine 1,5 kilomeetrit eemal Lejas Patmalniekis, viimane rajati 1906. aastal. Mārciena peahoone juures olid piimatööstus ja sepikoda. Lejas Patmalnieki peahoone juures asusid tallid, aedniku maja, aidad. Lejas Patmalniekis asub praegu kuurort.
Seitsmenda Päeva Adventistid Eestis

Eestis tegutseb kaks seitsmenda päeva adventistide organisatsiooni:
Ajalugu.
Esimesed seitsmenda päeva adventistide misjonärid jõudsid Eestisse 1890. aastatel. Esimeseks koguduseks sai Seitsmenda Päeva Adventistide Tallinna Esimene Kogudus, mis asutati 1897. aastal.
Biržgaļa mõis

Biržgaļa mõis ("Biržgaļas muiža" või "Bērzgales muiža", saksa k. "Bersegall") on mõis Lätis Rēzekne piirkonnas Bērzgale vallas Bērzgales.
Säilinud on 1878. aastal ehitatud peahoone, kuhu 1927. aastal rajati kool. Praegu asub seal kooli internaat.
Orienteerumiskaart

Orienteerumiskaart on topograafiline erikaart, mida kasutatakse orienteerumisvõistlustel.
Orienteerumiskaartide rahvusvahelised standardid.
Rahvusvaheline Orienteerumisföderatsioon (IOF) on kehtestanud orienteerumiskaartide joonistamiseks rahvusvahelised standardid, mis kirjeldavad:
IOF standardid on erinevate IOF koordineeritavate orienteerumisalade (orienteerumisjooks, rattaorienteerumine, suusaorienteerumine, täpsusorienteerumine) kaartidele mõnevõrra erinevad. Orienteerumisjooksus on erinevad standardid sprindikaartidele ja pikemate distantside kaartidele.
Orienteerumiskaart on üldkasutatavatest topograafilistest kaartidest märksa detailirikkam, sisaldades infot, mida teistel kaartidel sageli ei ole. Orienteerumiskaardil tuleb näidata kõik objektid, mis võistlejale maastikul liikudes on ilmsed ja mis mõjutavad tema teevalikuid, näiteks pinnavormid, pinnasetüüp, taimestiku läbitavus, veekogud, asustatud alad ja üksikhooned, teed ja rajad, silmatorkavad üksikobjektid.
Orienteerumiskaardi üks keskseid aspekte on pinnavormide ehk reljeefi kujutamine kõrgusjoonte abil. Pinnavormide absoluutkõrgused merepinnast on orienteerumisel vähetähtsad, pigem on oluline, et orienteerumiskaart kajastaks õigesti lähestikku asuvate objektide suhtelisi kõrgusi.
Kaardi detailitäpsuse kõrval on oluline kaardi loetavus, et võistleja suudaks kiirel liikumisel kaardi infot orienteerumiseks kasutada. Kaardi loetavuse tagamiseks kasutatakse kartograafilist üldistamist, millel on kaks vormi – valikuline ehk selektiivne üldistamine ja graafiline üldistamine. Valikulisel üldistamisel teeb kaardistaja otsuseid, milliseid detaile ja objekte kanda kaardile ja milliseid mitte. Graafilisel üldistamisel kasutatakse kaardi loetavuse parandamiseks nii lihtsustamist (vähemoluliste detailide ärajätmist, joonte "silumist") kui ka oluliste ja silmatorkavate, kuid mõõtmetelt väikeste objektide kujutiste suurendamist võrreldes objekti graafilise projektsiooniga antud mõõtkavas.
IOF orienteerumiskaartide spetsifikatsioon võtab kaardi tingmärkide suuruste ja joonte jämeduste suhtes standardite kehtestamisel arvesse silma normaalset lahutusvõimet päevavalguses.
Riia mägi

Riia mägi (ka "Riiamägi", varem ka Sõnnikumägi (saksa k. "Mistberch, Mistberg", Jaama- ehk Statsioonimägi ("Stationsberg")) on Tartus Emajõe orundi nõlv Riia tänava kohal.
Riia mäeks kutsutakse Riia tänava piirkonda alates Kalevi tänava ja Ülikooli tänava ristmikust kuni Riia tänava ja Võru tänava ristumiseni Väike-Tähe tänavaga.
Kesk- ja varauusaegse Tartu linnamüüri lõunakülje Riia väravast algas Riia tee, väravast suundus tee üles mäkke, kus kaheks hargnes. Vasakut haru kutsuti Kirumpää teeks, paremat Riia teeks (tänapäeval Võru tänav ja Riia tänav). 
Riia mäel asus Peterburi–Tartu–Riia postimaantee Tartu postijaam (Tähtvere mõisalt saadud krundil Riia ja Pihkva tee ristumiskohal). Riia maantee ristmik Võru-suunalise maanteega, mida Venemaa keisririigi ajal nimetati Pihkva maanteeks, see oli juba Rootsi ajal postiteede sõlmpunkt. 18. sajandi I poolel ehitatud postijaamade peahoonete ruumide paigutus oli standardne: väikese ühekorruselise puithoone keskel asus kaks eeskoda ja köök, mis jagasid hoone kaheks osaks ning kummaski tiivas asus köetav tuba ja kaks külma kambrit. Tartu postijaamale ehitati uus puidust elumaja 1786. aastal ning 1820. aastateks oli see täielikult amortiseerunud. 
1843. aastal otsustati ehitada selle asemele esinduslik Tartu postijaama kivihoone, hoone projekteeris arhitekt Tartu ehitusmeister Georg Friedrich Geist. Ehitatud Tartu postijaam oli esinduslik viiekaarelise ulualusega kivihoone. Samasugused olid ka Liivimaa kubermangu Torma, Uderna ja Ninasia jaamahoone. Postijaama taga asusid piki Riia tänavat asetsevad hobusetallid, mis olid seal 1960. aastate alguseni, kuni jäid ette kinole Ekraan. Postjaama hoone lammutati 3. septembril 1939.
Gibraltari jalgpallikoondis

Gibraltari jalgpallikoondis on Gibraltari Jalgpalliliidu esindusmeeskond, mis esindab Gibraltarit rahvusvahelistel jalgpallivõistlustel.
24. maist 2013 on Gibraltari Jalgpalliliit UEFA täieõiguslik liige ning alates maist 2016 ka FIFA liige. 
Gibraltari jalgpallikoondis osales 2016. aasta Euroopa meistrivõistluste kvalifikatsioonis. Meeskond kaotas kõik kümme kohtumist ning lõi vaid 2 väravat: 29. märtsil 2015 Lee Casciaro mängus Šotimaa vastu ja 7. septembril 2015 Jake Gosling mängus Poolaga.
Sõle raamatukogu

Sõle raamatukogu on Tallinna Keskraamatukogu haruraamatukogu, mis asub Põhja-Tallinnas aadressil Sõle 47b. 
Raamatukogu asutati aastal 1987. Raamatukogu avas 2016. aastal õmblustoa.
Tallinna Keskraamatukogu osakondades ja haruraamatukogudes kehtib ühtne lugejakaart.
Männi raamatukogu

Männi raamatukogu on Tallinna Keskraamatukogu haruraamatukogu, mis asub Tallinnas Mustamäe linnaosas aadressil Ehitajate tee 48. 
Tallinna Keskraamatukogu osakondades ja haruraamatukogudes kehtib ühtne lugejakaart.
Nurmenuku raamatukogu

Nurmenuku raamatukogu on Tallinna Keskraamatukogu haruraamatukogu, mis asub Tallinnas Haabersti linnaosas aadressil Ehitajate tee 109a. Raamatukogu avati 2007. aastal.
Tallinna Keskraamatukogu osakondades ja haruraamatukogudes kehtib ühtne lugejakaart.
ELLU

ELLU on Tallinna Keskraamatukogu e-raamatute tasuta laenutus- ja lugemiskeskkond, mis avati 31. jaanuaril 2012 ja on esimene ning kuni 14. veebruarini 2023 ainus omalaadne Eestis.
E-raamatukogus võivad e-raamatutega tutvuda kõik huvilised, kuid laenata ja lugeda saavad ELLUs kasutajakonto teinud Tallinna elanikest Tallinna Keskraamatukogu lugejad. E-raamatute laenamisel kehtivad samad põhimõtted kui tavaliste raamatute laenamisel. Kui raamatukogu on ostnud e-teavikule näiteks kaks litsentsi, siis saab samaaegselt seda e-raamatut laenata ja lugeda kaks inimest. Lugeja saab e-teavikule tähtajalise juurdepääsu ja tagastamistähtaja möödumisel kaob lugejal automaatselt e-raamatu lugemise võimalus. E-raamatut on võimalik tagastada ka enne tagastamistähtaega. E-raamatuid on võimalik lugeda igas internetiühendusega arvutis või nutitelefonis. Oma kontolt saab kasutaja valida jälgimiseks lemmikautorid, et hoida ennast kursis nende e-raamatutega ELLUs, samuti saab konto kaudu teha Tallinna Keskraamatukogule ettepanekuid ja anda e-raamatute tellimissoovitusi.
Kõik ELLU-s olevad raamatud on kajastatud ka e-kataloogis ESTER. Lihtsaim viis e-kataloogist ESTER e-raamatute leidmiseks on valida kataloogi osaks - TlnKR ELLU (e-raamatud).
Torupilli raamatukogu

Torupilli raamatukogu on Tallinna Keskraamatukogu haruraamatukogu, mis asub Tallinnas Kesklinna linnaosas aadressil Gonsiori 36. Raamatukogu avati 19. septembril 1960.
Tallinna Keskraamatukogu osakondades ja haruraamatukogudes kehtib ühtne lugejakaart.
Paepealse raamatukogu

Paepealse raamatukogu on Tallinna Keskraamatukogu 1982. aastal asutatud haruraamatukogu, mis asub Tallinnas Lasnamäe linnaosas aadressil Paul Pinna tänav 8. Praegustes ruumides Linden Passaaži teisel korrusel paikneb raamatukogu alates 2003. aastast, enne seda teenindati Lasnamäe täiskasvanuid Laagna raamatukogus Võru tänavas ja lapsi tavalistes korteriruumides paiknenud Laagna lasteraamatukogus.
Tallinna Keskraamatukogu osakondades ja haruraamatukogudes kehtib ühtne lugejakaart.
Külastuste arv Paepealse raamatukogus:
Chikungunya viirus

"Chikungunya" viirus ("Chikungunya-Virus"; lüh CHIKV) on "Togaviridae" sugukonda, alfaviiruste perekonda kuuluv viiruseliik. 
"Chikungunya" viirus liigitatakse arboviiruste (inglise keeles "arthropod-borne" "virus" – lülijalgsete kaudu leviv viirus) rühma.
Levik ja peremeesorganismid.
Aafrikas ringleb "chikungunya" looduslikult metsloomade, eelkõige primaatide, näriliste, lindude, nahkhiirte ja sääskede ning inimeste vahel - kes kõik võivad olla ka viiruse reservuaariks. 
Patoloogia.
"Chikungunya" viirust levitavad inimestele "Aedes"'e perekonna sääsed ja see võib inimeste tekitadal hemorraagilist viiruspalavikku : "Chikungunya" viirushaigust .
Hiljuti on esinenud tõsiste haigushoogudega seostatud CHIKV puhanguid.
CHIKV nakkus põhjustab dengepalavikuga sarnanevate sümptomitega "chikungunya" viiruspalavikku. Kaks kuni viis päeva kestvale ägedale palavikulisele faasile järgneb pikaajaline jäsemete liigesevalu põhjustav haigus. 
CHIKV nakkusega seostatud liigesevalu kestab nädalaid või kuid, mõnel juhul aastaid.
Viiruse evolutsioon.
"Chikungunya" viirus kuulub alfaviiruste perekonda ja togaviiruste sugukonda. Viirus on lähedas suguluses o’nyong’nyong viirusega, Ross Riveri viirusega Austraalias ja Ida ja Lääne hobuste entsefaliite põhjustavate viirustega.
Viirus tuvastati esimest korda 1953. aastal haige verest Tansaanias. Arvatakse, et "chikungunya" arenes välja alfaviirusest ~1713 AD (95% tõenäosusega 1573–1843 AD vahel) Aafrikas. Ida-/Kesk-/Lõuna-Aafrika (EKLA) ja Aasia tüved lahknesid viimase 150 aasta jooksul (95% tõenäosusega 1879–1927). Siiani säilinud EKLA tüved, kaasa arvatud esimene isoleeritud viirus, kujunesid välja 1924. ja 1943. aasta vahel.
Aasia grupp jagunes kahte klaadi: India liin, mis on arvatavasti välja surnud, ja Kagu-Aasia liin. Kagu-Aasia liin levis Taist Indoneesiani, seejärel Filipiinidele ja kõige viimasena Malaisiale. Hiljutine 2004. aastal alanud India ookeani vesikonna nakkuspuhang pärines tõenäoliselt EKLA tüvest 2002. aastast (95% tõenäosusega 2001. aasta detsembrist 2003. aasta detsembrini).
Praeguseks on kirjeldatud kolme viiruse genotüüpi: Lääne-Aafrika, Ida-/Kesk-/Lõuna-Aafrika ja Aasia genotüübid.
Viiruse hinnanguline üldine mutatsioonikiirus on 4,33 x 10−4 nukleotiidiasendust saidi kohta aastas – see kiirus on sarnane teiste RNA genoomiga viiruste leitud mutatsioonikiirustega.
Kasutamine bioloogilise relvana.
"Chikungunya" oli üks rohkem kui tosinast vahendist, mida Ameerika Ühendriigid potentsiaalse bioloogilise relvana kasutamiseks uurisid, enne kui riik peatas oma bioloogiliste relvade programmi.
Pudikass

Pudikass ehk kääbuskass ("Felis nigripes") on kaslaste sugukonda kassi perekonda kuuluv liik.
Klassifikatsioon.
Pudikass jagatakse järgmisteks alamliikideks: 
Välimus.
Pudikass on üsna väike kaslane, teda loetakse kõige väiksemaks kassiks maailmas. Tema karvkate on valdavalt liivakarva, musta värvi täppidega keha peal ning triipudega jalgadel ja sabal. Üksnes tallamõhnad on üleni musta värvi. Kehapikkus on tavaliselt 35–40 cm ja sabapikkus 15–20 cm. Turjakõrgus on 25 cm ja kehakaal 1,5–2,5 kilogrammi.
Suhtlemine.
Pudikassid elavad üksikult ja on valdavalt öise eluviisiga. Päevasel ajal varjuvad nad urgudesse. Suhtlemine arvatakse toimuvat neil valdavalt piirkonna märgistamise teel (uriini-märgised). Emakassid suhtlevad poegadega ka häälitsuste teel.
Toitumine.
Nad püüavad toiduks peamiselt väikseid loomi ja linde ja vahel ka väikseid kahepaikseid, roomajaid ja selgrootuid.
Paaritumine.
Arvatakse, et tõenäoliselt on nende seksuaalse käitumise vormiks polügüünia. Ema- ja isakassid käivad läbi üksnes paaritumise ajal ja suhtlus võib kesta 5–10 tundi.
Sigimine.
Tiinus kestab 59–68 ööpäeva. Pesakond, mille emakass võib ilmale tuua mitu korda aastas, koosneb 1–3 kassipojast, kes kaaluvad 60–88 grammi.
Eluiga.
Pole teada, kui vanaks pudikassid vabas looduses elavad, kuid vangistuses võivad nad elada 13,5 kuni 15-aasta vanuseks.
Levila.
Nad elutsevad Aafrika edelaosas, Namiibias, Botswanas ja Lõuna-Aafrika Vabariigis.
Kreoolkeel

Kreoolkeeleks nimetatakse kahe või enama keele pideval kokkupuutel ja segunemisel tekkinud keelt, mille vastavas keskkonnas sündinud lapsed omandavad esimese keelena. Kreooli grammatika on palju püsivam ja keerulisem kui pidžini grammatika, meenutades tavalise keele grammatikat. Kreoolkeele eelastmeks on pidžinkeel, mis on samuti kahest või enamast keelest pärit sõnavara ja konstruktsioone sisaldav segakeel, kuid seda ei omandata emakeelena, vaid kasutatakse piiratud eesmärgil, näiteks kauplemisel. Paljud pidžinkeeled ei arene välja kreooliks, kuna surevad välja.
Terminit "kreool" (hispaania keelest criollo, portugali keelest crioulo) hakkasid kasutama hispaania ja portugali kolonistid Ameerikas sündinud Hispaania, Portugali ja Aafrika päritolu inimeste kohta.
Terves maailmas räägib kreoolkeelt veel 15 miljonit inimest. Enamik kreoolkeeli pärinevad koloniaalajastust. Seetõttu põhinevad kreoolkeeled sageli Euroopa keeltel. Kreoolkeeltel on ka oma fonoloogia. Iga kreoolkeel on rahvusliku identiteedi oluline osa. Selle tulemusena on kirjutatud palju kreoolkeelset kirjandust. Keele arengut on võimalik õppida kreoolkeelte abil. Eriala, mis uurib kreoolkeeli, nimetatakse kreolistikaks või kreoloogiaks. 
Näide Martinique'i kreoolkeelest: "'Zafé kabrit pa zafé mouton"' (Kitse tegevused ei ole samad, mis lamba omad;vanasõna/ tõlgendus : Igal ühel omad tegemised.)
Vaida raamatukogu

Vaida raamatukogu on kolmest Rae valla hallatavast raamatukogust. See asub Vaida alevikus.
Ääsmäe raamatukogu

Ääsmäe raamatukogu asutati 6. detsembril 1924 Ääsmäe kooli juures nimega Ääsmäe Avalik Raamatukogu, mis oli Saue valla Keskraamatukogu osakond.
Prangli raamatukogu

Prangli raamatukogu on Viimsi raamatukogu harukogu, mis asub Harju maakonnas Viimsi vallas Prangli saarel Kelnase külas. Prangli raamatukogu asub Prangli rahvamaja 2. korrusel ja on eraldi sissepääsuga.
Prangli raamatukogu kasutuses on 74 m² kasulikku pinda, millel paiknevad ilu-, noorte-, lastekirjanduse, teadmuskirjanduse ja perioodika ala. Raamatukogus töötab bibliograaf. Kogus on ligikaudu 9000 teavikut, millele lisandub aastas keskmiselt 200 teavikut.
2012. aasta lõpu seisuga on raamatukogul 92 aktiivset kasutajat, kellest lapsi on 16. Keskmiselt külastab raamatukogu 21 inimest päevas. 2012. aasta jooksul laenutati teavikuid 9731 korral. Kõige rohkem laenutatakse perioodikaväljaandeid: 62,8% laenutustest moodustavad ajakirjad ja ajalehed, 22,4% laenutustest moodustab ilu- ja lastekirjandus. Prangli raamatukogus kogutakse alates 1993. aastast artiklite täistekste Prangli saare eluolu kohta.
Prangli raamatukogu on saare elanike suhtlus- ja vabaajakeskus. Suvel külastavad raamatukogu turistid ja suvitajad.
Klientide kasutuses on kaks arvutikohta.